Wudobywanje brunicy w pólskim Turówje móhło so přichodnje sylnišo na Łužisku Nysu wuskutkować, hač běchu sej to fachowcy myslili. Nowa studija wotkrywa wuslědki, kotrež ludźi tež w Němskej chětro znjeměrnjeja. Předewšěm starosća so Žitawski wyši měšćanosta nastupajo sćěhi, kotrež móhło planowane rozšěrjenje wuhloweje jamy za jeho město přinjesć.
Wuhlowa jama w pólskim Turówje njedaloko Žitawy móhła wo wjele wjetše wuskutki na kwalitu wody w Nysy měć hač dotal myslene. K tomule dopóznaću dochadźa geologa dr. Ralf Krupp w swojim posudku, kotryž je wón w nadawku čěskeje Frank Bold Society kaž tež Greenpeace Němska zdźěłał.
Zežołtnjenje wody móhło Nysu chětro poćežować
szl_Latn szl_Latn szl_Latn